《解连环 暮春三月，夜雨敲窗，杜宇数声，梨花满地，用填小阕，重寄少颖。》
清代·叶璧华

小楼孤倚。任凄风苦雨，恼人如许。黝梨云、深掩重门，看碧甃凝香，零珠满地。

玉笛吹残，难再把、花魂唤起。怅天风缥渺，杜宇数声，春意归去。

天涯为问骚侣。系金铃十万，曾护春未。叹匆匆、芳事阑珊，待拎取残枝，也同春驻。

倦倚鸾篝煮寒灯，宵凉如水。休再问、杏花消息，客窗滋味。

作者简介：1841-1915，字润生，别字婉仙，客家人，嘉应白渡堡（今梅县丙村镇）卢陵乡人，自号古香阁主人。是清末民初岭东著名女诗人、教育家。与大埔范荑香、嘉应黎玉珍并称“晚清粤东三大女诗人”，著有《古香阁诗集》2卷。